Paterna busca el major consens polític, institucional i social en el I Pla d’Igualtat
01/12/2015

# Paterna busca el major consens polític, institucional i social en el I Pla d’Igualtat

[![La regidora Paquita Periche junt amb l'agent d'Igualtat de l'Ajuntament, Ana Civera i Jose Luis Sahuquillo, politòleg d'Equàlitat](/images/noticias/2015/12/presentacion-plan-igualdad.jpg)](/images/noticias/2015/12/presentacion-plan-igualdad.jpg)

01.12.2015

L’Ajuntament reuneix veïns, agents socials del municipi, associacions de dones i col•lectius per a disposar d’esta ferramenta i lluitar contra la desigualtat

L’Ajuntament de Paterna busca el major consens polític, institucional i social en la confecció i aprovació del I Pla d’Igualtat. Per això, en la reunió que hui ha mantingut la regidora d’Igualtat, Paqui Periche, el Consistori ha convocat veïns, agents socials del municipi, associacions de dones, partits polítics i col•lectius de la localitat”.

“El compromís de l’actual equip de Govern del PSOE de Paterna és desenrotllar polítiques que integren la igualtat de tracte i oportunitats entre hòmens i dones”, ha subratllat Periche, qui ha destacat també que “el I Pla d’Igualtat ha de ser el document de referència per a la política municipal contra la violència de gènere”.

“Estem parlant d’una ferramenta que serà fonamental per a traçar l’actuació municipal durant els pròxims anys respecte a les polítiques d’equiparació dels drets entre hòmens i dones. I, per això, és el nostre propòsit que el document nasca amb el major consens polític, institucional i social”, ha dit al principi de la trobada

“Com a prioritat inexcusable, combatrem les situacions de violència de gènere, amb els recursos que facen falta per a la protecció i seguretat de les víctimes d’esta plaga. A més, pels seus bons resultats, treballarem un protocol estratègic de col•laboració entre les àrees d’Igualtat, Dona, Servicis Socials i la Policia Local, per a previndre, tractar i treballar situacions relacionades amb la violència de gènere i domèstica”, ha afirmat l’edil.